Diari Oficial de la Generalitat Valenciana


Sumari del DOGV 3396, del 18-12-1998 (1998/11670)

DECRET 195/1998, de 9 de desembre, el Govern Valencià, pel qual s’autoritza l’ampliació dels ensenyaments a la Universitat Jaume I de Castelló.
-----------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/12/09/195/dof/vci/html**

### Dades del document

Número de DOGV
:   3396

Data del DOGV
:   18-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/11140


Data del document
:   09-12-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 195/1998, de 9 de desembre, el Govern Valencià, pel qual s'autoritza l'ampliació dels ensenyaments a la Universitat Jaume I de Castelló. [1998/X11019]
  
La Universitat Jaume I de Castelló va sol·licitar l'autorització per a la implantació dels ensenyaments universitaris conduents a l'obtenció dels títols oficials d'enginyer/a tècnic/a industrial, especialitat en mecànica, i d'enginyer/a tècnic/a agrícola, especialitat en Hortofructicultura i Jardineria, i adjuntà a la sol·licitud la memòria justificativa de les titulacions, així com l'acord del Consell Social de la Universitat proposant-ne la implantació.
  
El Consell Interuniversitari de la Comunitat Valenciana, en la seua sessió de data 31 de març de 1998, va tindre coneixement de la sol·licitud de la implantació d'ensenyaments i el Consell d'Universitats hi va emetre un informe favorable en data 7 de maig de 1998, i també ha homologat els plans d'estudis corresponents als dits ensenyaments.
  
Per tot això, vist l'article 16 del Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 9 de desembre de 1998,
  
DECRETE
  
Article únic
  
Autoritzar a la Universitat Jaume I de Castelló la implantació i posada en funcionament dels ensenyaments universitaris conduents a l'obtenció del títol oficial d'enginyer/a tècnic/a industrial, especialitat en Mecànica, i d'enginyer/a tècnic/a agrícola, especialitat en Hortofructicultura i Jardineria, que seran organitzats per l'Escola Superior de Tecnologia i Ciències Experimentals, al campus de Riu Sec, de Castelló de la Plana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i execució de allò que s'ha disposat en aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de desembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ


Còpia Permalink ELI